CELEX: 62019CN0700
Language: mt
Date: 2019-09-20 00:00:00
Title: Kawża C-700/19 P: Appell ippreżentat fl-20 ta’ Settembru 2019 minn Toshiba Samsung Storage Technology Corp. u Toshiba Samsung Storage Technology Korea Corp. mis-sentenza mogħtija mill-Qorti Ġenerali (Il-Ħames Awla) fit-12 ta’ Lulju 2019 fil-Kawża T-8/16, Toshiba Samsung Storage Technology u Toshiba Samsung Storage Technology Korea vs Il-Kummissjoni

11.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 383/52
            
         
      Appell ippreżentat fl-20 ta’ Settembru 2019 minn Toshiba Samsung Storage Technology Corp. u Toshiba Samsung Storage Technology Korea Corp. mis-sentenza mogħtija mill-Qorti Ġenerali (Il-Ħames Awla) fit-12 ta’ Lulju 2019 fil-Kawża T-8/16, Toshiba Samsung Storage Technology u Toshiba Samsung Storage Technology Korea vs Il-Kummissjoni
      (Kawża C-700/19 P)
      (2019/C 383/61)
      Lingwa tal-kawża: l-Ingliż
      
         Partijiet
      
      
         Appellanti: Toshiba Samsung Storage Technology Corp. u Toshiba Samsung Storage Technology Korea Corp. (rappreżentanti: M. Bay, avvocato, J. Ruiz Calzado, abogado, A. Aresu, avvocato)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellanti jitolbu li l-Qorti tal-Ġustizzja jogħġobha:
      
                  —
               
               
                  tannulla s-sentenza tal-Qorti Ġenerali li qiegħda tiġi appellata;
               
            
                  —
               
               
                  tannulla d-deċiżjoni tal-Kummissjoni fil-Każ COMP/39.639 – Disk Drives Ottiċi, sa fejn din tirrigwarda lill-appellanti;
               
            
                  —
               
               
                  tannulla jew tnaqqas il-multa imposta mid-deċiżjoni appellata fuq l-appellanti f’dik id-deċiżjoni;
               
            
                  —
               
               
                  tikkundanna lill-Kummissjoni għall-ispejjeż kollha esposti fl-ewwel istanza kif ukoll dawk tal-appell;
               
            
                  —
               
               
                  tordna kwalunkwe miżura oħra xierqa fid-dawl taċ-ċirkustanzi tal-kawża.
               
            
         Aggravji u argumenti prinċipali
      
      Insostenn tal-appell tagħhom, l-appellanti jqajmu erba’ aggravji.
      L-ewwel aggravju huwa bbażat fuq żbalji ta’ liġi fir-rigward tal-ewwel, tat-tieni u tat-tielet parti tal-ewwel motiv imqajjem fl-ewwel istanza, li jikkonsistu fil-ksur tar-rekwiżiti formali essenzjali u tad-drittijiet tad-difiża.
      It-tieni aggravju huwa bbażat fuq żbalji ta’ liġi fil-motivazzjoni tal-konstatazzjoni tal-eżistenza ta’ ksur uniku u kontinwu.
      It-tielet aggravju huwa bbażat fuq il-ksur tad-drittijiet tad-difiża u fuq l-applikazzjoni ta’ livell ġuridiku żbaljat.
      Ir-raba’ aggravju huwa bbażat fuq il-ksur tar-rekwiżiti formali essenzjali, fuq in-nuqqas ta’ motivazzjoni taċ-ċaħda tal-ewwel parti tat-tieni motiv (nuqqas ta’ ġurisdizzjoni) imqajjem fl-ewwel istanza kif ukoll fuq l-iżball ta’ evalwazzjoni tal-kundizzjonijiet ta’ ammissibbiltà tal-provi.